Viime viikkoina on ollut vaikeaa. Kaikki ovat kärsineet siitä.
Sekä pelaajat että valmennustiimi ovat kärsineet.
Nyt pitää toimia, saada joukkuehenki ennalleen.
Herättää voitontahto ja...
saada pelaajat piristymään.
Näytämme, että meistä on siihen. Ei mietitä menneitä vaan annetaan mennä.
Anna palaa Leeds! Anna palaa!
TAKAISIN KOTIIN: LEEDS UNITED
KERTOJA: RUSSELL CROWE
Leeds Unitedilla on ollut yksi historiansa erikoisimmista ja hurjimmista kausista,
Fanit ovat saaneet juhlia ja surra yhtä lailla.
Joukkue ei noussut suoraan Valioliigaan
oltuaan Mestaruussarjan kolmas.
Se joutuu nyt karsimaan paikasta
seuraavan kauden Valioliigassa.
Loppuottelu Wembleyllä on arvoltaan £170 miljoonaa.
Se on maailman tuottoisin jalkapallotapahtuma.
OSLO NORJA
Vaimo fanittaa Leedsiä, lapsetkin ovat Leedsin kannattajia.
Minun kissani nimi on Leeds. Eli mitäs tässä.
Se murjottaa, jos Leeds häviää.
Tässä minä otan kuvaa Billy Bremneristä.
Isä otti kuvan minusta, kun kuvasin Billy Bremneriä.
Kannatusseuramme on Leeds United Supporters Club of Scandinavia: LUSCOS.
Meillä on noin 5 000 jäsentä.
Aloimme kannattaa Leedsiä,
kun se oli huipulla 60-ja 70-luvuilla.
Englantilainen jalkapallo on meillä veressä.
Moni Skandinaviassa ja varsinkin Norjassa fanittaa Englannin seuroja.
Englanti on jalkapallon kotimaa.
Siellä on upea tunnelma.
Juttelet hepuille, joita et sen koommin näe.
Olette kuitenkin ystävät parin tunnin ajan.
Meidän on tärkeä päästä taas jaloillemme.
Pääsiäisviikonlopun kahden häviön jälkeen.
Pitää saada juonesta kiinni. Pelataan hyvin Villaa vastaan.
Katsotaan siitä eteenpäin.
On hyvä saada vauhtia pudotuspeleihin.
Hyvä, Leeds!
Villa on hyvä joukkue, he ovat iskussa.
Meidän pitää antaa parhaamme.
Ennen pudotuspelejä Leeds pelaa runkosarjan viimeisen kotiottelun
vireessä olevaa Aston Villaa vastaan, joka on myös pudotuspeleissä.
Englannin jalkapallon kaksi jättiläistä kohtaa.
Kumpikin on ollut Englannin mestari ja Euroopan cup-finalisti.
Kun kuulet Mathewsistä ja Pelestä
Laughtonista, Finneystä ja Jamesista
kuin viski mahassasi
hän hehkuu näiden nimien joukossa
Hän johtaa poikamme kunniaan
Hän johtaa poikamme maineeseen
Kun lauletaan Unitedista
kuulet aina hänen nimensä
Ja se nimi on Billy Bremner
Hänen tekonsa muistetaan aina
Hän syntyi pelaamaan...
Kaksi viikkoa sitten tässä pelissä
Leedsin fanien piti juhlia Valioliigaan nousua.
Sokkitappio kotona kymmenmiehiselle Wiganille muutti kaiken.
1-0. Kotona Wiganille kymmentä miestä vastaan.
LEEDSIN FANI
Se oli itsemurha.
Teimme puoliajalla outoja vaihtoja.
Tuhosimme itse itsemme.
Minäkin olin Brentfordilla.
Wigan-pelin psykologinen isku
suisti meidät raiteilta.
Se tuntuu yhä. Vaikuttaa takuulla pelaajiinkin.
Tänään ei saa hävitä Villaa vastaan.
Tasapeli käy. Ei vain saa tulla turpiin.
Jotain pitää muuttaa. Jostain on saatava kipinä,
jolla päästään tästä synkkyyden ja masennuksen alhosta.
Elland Roadille saapuu faneja ympäri maailman
Aston Villa -otteluun.
Norjasta Malagaan, Malagasta Manchesteriin
ja sitten tänne.
Fantastista fanitusta.
Jos joku olisi kauden alussa sanonut, että päädymme kolmansiksi
ja pudotuspeleihin, en olisi epäröinyt.
Omistaja Andrea Radrizzani on kutsunut pelaajien perheet mukaan
pelin aloitukseen.
Terve! Mitä kuuluu? Hei.
Leeds United vastaan Aston Villa.
Ottelusta voi tulla kenraaliharjoitus
Mestaruussarjan pudotuspelien finaaliin Wembleyllä parin viikon päästä.
Kumpikin joukkue haluaa heti näyttää kaapin paikan.
Peli muuttuu nopeasti hektiseksi ja äkäiseksi.
Sietäisi hävetä.
Leedsin pelaajat ja fanit tuntevat kokevansa vääryyttä.
Elland Road kiehuu.
Vapaapotkut... Epäselvät tilanteet annetaan aina vastustajalle.
Toisella puoliajalla tullaan kiehumispisteeseen.
Leeds United saa taas osansa
Jalkapallomaailmaa kuohuttavista epäselvistä tilanteista.
0-0. Kodjia yrittää pitää Cooperin kurissa.
Hän jää kentän pintaan.
Kyseessä ei ole päävamma, joten Leeds jatkaa.
Leeds pelaa, Villan pelaaja makaa nurmella.
Klich hyökkää vasemmalta laidalta.
Hän tuikkaa pallon maalivahdin taakse.
Leeds nousee kiistanlaisesta tilanteesta johtoon Aston Villaa vastaan.
Leeds yksi, Aston Villa nolla. Villa protestoi.
Päädyssä aletaan nahistella.
Tunteet kuumenevat. Peli ajautuu sekasortoon.
Villa ei selvästikään pidä siitä, että Leeds jatkoi peliä,
kun Kodjia loukkaantui.
Elland Roadilla riidellään.
Kahakat jatkuvat, Bamford väittää saaneensa iskun
ja kaatuu rangaistusalueella.
Dean Smith valittaa Pontus Janssonille.
Leeds saa tukea faneiltaan.
Punainen kortti nousee. El Ghazi ajetaan kentältä.
Hän näytti lyövän Patrick Bamfordia.
Villalla yksi mies vähemmän. Bielsa antaa ohjeita
kapteeni Liam Cooperille.
Kodjia on noussut ylös. Bielsa on todella käärmeissään.
Hän ohjeistaa joukkuettaan.
Mikä piru nyt maksaa?
Maali hyväksyttiin.
Marcelo Bielsa huutaa ohjeita joukkueelleen.
Kukaan ei tunnu tietävän, missä mennään.
Bielsa tekee epätavallisen päätöksen.
Hän käskee pelaajiensa antaa Villan tasoittaa ilman vastarintaa.
Ei kai? Siinä se oli.
Kannattajat eivät pidä siitä.
Vaikka Pontus Jansson vähän esteleekin,
Albert Adomah saa tehdä maalin.
Leeds johti 1-0, mutta sai käskyn
kiistanalaisessa tilanteessa antaa maalin Aston Villalle.
Villa juhlii.
Jansson saa huutia käskyn vastustamisesta.
Uskomaton hetki,
jollaista Elland Roadilla ei ole ennen koettu.
LOPPUTULOS
Peli päättyy 1-1.
Ottelu kuuluu niihin, joita ei unohdeta Leeds Unitedin historiassa.
Jännittävä peli. Paljon tapahtumia: rangaistuksia, kiistoja, tappeluja.
Leeds teki maalin ja sitten annoimme maalin.
Mitä siihen voi sanoa?
Runkosarjan viimeinen kotiottelu tarjoaa pelaajille mahdollisuuden
perheidensä kanssa kiittää Leeds Unitedin uskollisia faneja.
Olemme Leeds ja ylpeitä siitä
Tulemme aina uudestaan. Hautaan saakka.
Leeds, Leeds, Leeds.
Leedsillä on kaksi karsintaottelua välierissä Derby Countya vastaan.
Joukkue on syyttänyt Marcelo Bielsaa vakoilusta.
Tapahtumat saivat nimen Spygate.
Leeds valmistautuu otteluun Pride Parkissa.
Sillä aikaa Aston Villa -ottelun outo päätös puhuttaa jalkapallomaailmaa.
Leeds-toppari ja Ruotsin maajoukkuepelaaja Pontus Jansson
suututti Bielsan.
Hän ei noudattanut käskyä päästää Aston Villan maali.
Luulin toimivani oikein.
Kun nyt miettii, olisi ollut parempi vain päästää maali.
En minä tiedä.
Olen päässyt tähän pisteeseen tekemällä omat ratkaisuni.
Kalvin Phillips ja Barry Douglas kysyvät häneltä tapauksesta.
Olisiko meidän pitänyt päästää Aston Villan maali?
Ei todellakaan.
Seuraava kysymys.
Yrititkö potkaista palloa vai hänen jalkaansa?
Olin vihainen.
Yritin potkaista pallon pois. Se meni ohi. Huonoa puolustusta.
Olisit pitänyt vähän etäisyyttä.
Kysykää häneltä, olisiko maali pitänyt päästää.
Joo 100%.
Päästää maali?
Juuri niin.
Kiistanalaista.
Kaikki pelkäsivät minua.
Näitkö Patin silmän tänään El Ghazin lyönnin jäljiltä?
Se on turvonnut valtavaksi.
Silmä on ihan turvoksissa.
Samassa pelissä
hyökkääjä Patrick Bamfordia syytettiin sukeltamisesta,
jotta Aston Villan pelaajaa rangaistaisiin.
Tänään hän saa kuulla jalkapalloliiton päätöksen.
Pelikielto voi estää osallistumisen pudotuspelien välierään.
Saa nähdä, saanko pelikieltoa.
En olisi kaatunut, jollei... Liioittelin kyllä.
En olisi kaatunut, jollei hän olisi koskenut.
- Hän koski sinuun. - Liioittelin vähän.
Kieriskelit maassa.
- En minä kaatunut. - Se repi melkein silmän päästä.
Menin vain polvilleni ja pitelin päätäni.
Sitten se tyyppi tönäisi minua.
Hän ainakin yritti sitä. Tarkoitan siis El Ghazia.
Sillä ei ole väliä.
Jos yrittää murhaa mutta ei tapa, saa silti rangaistuksen.
Saa rangaistuksen murhayrityksestä.
Sama asia.
Hän olisi voinut osua minuun. Vääntää niskat nurin.
Jalkapalloliitto päätti
sulkea Bamfordin ensimmäisestä karsintapelistä.
Huomio kiinnittyy nyt kahteen karsintapeliin Derby Countya vastaan.
Kapteeni Liam Cooperin uran isoimmat pelit.
Viime viikkoina on ollut vastoinkäymisiä.
Pelaajilla ja valmentajilla on ollut kovaa.
Sen näkee hyvin.
Kukaan ei puhu siitä. Pitää ottaa härkää sarvista
ja nostaa taas tunnelmaa.
Pitää herättää voitontahto ja saada pelaajat piristymään.
He tajuavat itsekin.
He ottavat itseään niskasta. Näytämme, että pärjäämme.
Olemme valmiita jatkamaan.
Hyvä!
Koetamme keskittyä tekemiseen ja pitää tunnelman rentona.
Luotamme yhä Marceloon ja hänen tiimiinsä.
Emme halua muutoksia.
Marcelo on mielestämme oikea mies pudotuspeleihin.
Kukaan ei halua jotain kusipäätä selittämään
liikkeenjohdon psykologialla kuinka voitetaan.
Se ei ole roolini.
Olemme uhrautuneet ja päässeet pitkälle.
Kauden alusta tähän, missä nyt olemme.
Kaikki se vaiva on nähty näitä pelejä varten.
Pannaan kaikki peliin, tuli mitä tuli.
Hävitään, jos hävitään.
Mutta hävitään niin, että annetaan kaikkemme.
Jo perheidenkin takia. Hekin ovat käyneet kaiken läpi.
Tulemme kotiin pahantuulisina emmekä halua puhua kellekään.
Morsiameni ja pikku tyttöni puolesta.
Joka jätkän perheen puolesta.
Jos joku sen ansaitsee, niin tämä joukkue.
PUDOTUSPELIEN VÄLIERÄT
DERBY COUNTY - LEEDS UNITED ENSIMMÄINEN OTTELU
- Rammie! - Rammo!
Rammie, tule tänne.
No niin.
Minne vain, sinne mekin mennään Hyvä Leeds! Leeds! Leeds!
Yhdessä marssien
Tämä on uusi mantrani. Se on ohi vasta, kun se on ohi.
Me hoidetaan tämä.
Tuhannet fanit katsovat ottelua
Elland Roadin stadionin valkokankaalta.
Mennään, pojat!
Hyvä, Derby! Hyvä, Derby!
Hyvä, Derby!
Patrick Bamfordin pelikielto on isku, mutta on hyviäkin uutisia:
Kemar Roofe korvaa Bamfordin ensimmäisessä karsintapelissä.
Puhutaan Spygaten jatko-osasta.
Otsikot ja parjaajat ovat sanoneet sanottavansa.
Historian kulku on nyt Leeds Unitedin omissa käsissä.
He ovat historiansa viidensissä pudotuspeleissä.
Neljä edellistä on hävitty.
Täällä Pride Parkissa he ovat tällä kaudella voittaneet.
Tarkoitus on voittaa Frank Lampardin Derby
ja palata Elland Roadille toiseen otteluun etuasemassa.
Me vihataan Leedsiä!
Leeds aloittaa terhakasti.
Dallas kaatuu jälkitilanteessa, mutta hyökkäys jatkuu. Harrison jatkaa.
Hän puhkoo puolustuksen, ja Roofe viimeistelee!
Leeds Unitedin paras maalintekijä
jatkaa siitä, mihin Patrick Bamford jäi. .
Roofe vei Leedsin johtoon. Tämä voi olla iso askel Wembleyn suuntaan.
Ja pudotuspelien loppuotteluun!
Leeds avaa maalihanat. Derby County nolla, Leeds United yksi.
Maalikuningas Kemar Roofe tekee sen, kun sitä kaivataan.
Älkää murehtiko Kyllä te joskus voitatte
Me lyömme teidät kotona Lyömme teidät vieraissa
Älä itke, Frank Lampard...
LOPPUTULOS ENSIMMÄINEN OTTELU
Peliaika on päättynyt. Leeds United teki sen taas.
He voittivat Derby Countyn kolmannen kerran, vieläpä Pride Parkissa.
Kemar Roofen maali erottaa joukkueet karsinnan puolivälissä.
Heillä on etuasema välierässä ensimmäisen ottelun jälkeen.
Derby County nolla, Leeds United yksi, kun suunnataan Elland Roadille.
Super, Super Leeds!
Pudotuspelien historiassa jokainen joukkue,
joka on voittanut vieraissa ensimmäisen välierän, on päässyt loppuotteluun.
Kohtalo on Leeds Unitedin käsissä.
Neljän päivän päästä Leeds kohtaa Derbyn toisessa ottelussa Elland Roadilla.
Jos Leeds selvittää sen, he kohtaavat loppuottelussa Aston Villan.
Runkosarjan lopussa tapahtuneen karmean sulamisen jälkeen
Leeds on nyt suosikki pääsemään Wembleylle
taistelemaan nousupaikasta.
PUDOTUSPELIEN VÄLIERÄ
LEEDS UNITED - DERBY COUNTY TOINEN OTTELU
Me ollaan Leeds, me ollaan Leeds, me ollaan Leeds
Pojat kyllä hoitavat homman. He ansaitsevat sen.
Olen varma, että selviämme.
Jos pelaamme kuin viime kerralla, annamme niille turpaan.
Olen tosi onnellinen, jos Leeds voittaa.
Na, na, na, na-na-na Me ollaan ylpeitä
Emme ole olleet vuosiin näin lähellä, Nyt onnistuu.
Veikkaan 2-1.
Se varmaan päättyy 2-1.
2-1 sen takia, koska Leedsillä on aina vaikeaa.
Vuosien kärsimysten jälkeen
kuuluisalla stadionilla herää selkeä toivo
ja upea yhteyden tunne.
Leeds, Leeds, Leeds
Minne vain, sinne mekin mennään
Leeds! Leeds! Leeds!
Yhdessä marssien
Me nähdään, kun voitatte
Me ollaan ylpeitä Ja me huudetaan se
Leeds, Leeds, Leeds!
Kaikki Leedsin puolesta, kaikki Leedsin puolesta!
Leeds taistelee.
Painu helvettiin!
He saavat vapaapotkun hyvästä paikasta.
Phillips on huolellinen. Pallo putoaa pilkulle.
Se jää maalin eteen. Dallas on tolpalla, 1-0 Leeds Unitedille.
Stuart Dallas vie heidät johtoon.
Peli on 1-0, kokonaismaalit 2-0.
Derbylle jää liian paljon kirittävää.
Leeds United riemuitsee Elland Roadilla.
Leeds kaksi, Derby County nolla kokonaismaaleissa. He uskovat
pääsevänsä Wembleylle Aston Villaa vastaan karsinnan finaaliin.
Kaikki Leedsin puolesta Kaikki Leedsin puolesta
Sitten jakson viime minuutilla tapahtuu katastrofi.
Derby hyökkää. Casilla tuli ulos maalista.
Mitä hän tekee? Potkaisi ohi. Cooper pääsee palloon.
Berardi ei saa estettyä maalia.
Jack Marriott koskee palloon ensi kertaa ja saa lahjamaalin.
Derby saa uutta toivoa.
Kokonaismaalit 2-1 Leedsille Juuri ennen puoliaikaa Leeds löysäsi.
Nyt Elland Roadilla jännitetään taas.
PUOLIAIKA TOINEN OTTELU
Maalin jälkeen oli hyvä meno sitten kävi köpelösti.
En tiedä mitä sattui. Ei hajuakaan,
mutta jonkun pitää kantaa nyt vastuu.
Ne tulevat tauolta sisuuntuneina.
Me tarvitaan nyt tätä, yleisön pitää kannustaa.
Me ollaan Leeds!
He saavat siitä itseluottamusta
ja vauhtia toiselle jaksolle.
Ollaan 45 minuutin päässä siitä. Kyllä me tämä hoidetaan.
Hyvä!
Nyt menoksi. Hyvä poika.
Leeds Unitedin viimeisten 15 vuoden tärkeimmät 45 minuuttia.
Jos he selviävät, Wembleyllä odottaa Aston Villa.
Palkintona on valioliigapaikka.
He ovat johdossa, mutta hermostuneempia.
He päästivät Derbyn peliin. Johto on 2-1 kokonaismaaleissa,
Derby tasoitti pelin 1-1:een. Leedsin täytyy pitää pintansa.
Jaksoa on pelattu minuutti, kun Leeds kokee kovan iskun.
Wilsonilla on tilaa syöttää. Hän antaa Mason Mountille.
Nyt on maalin paikka.
Hän peittosi Casillan, Derby County johtaa peliä 2-1.
Kokonaismaalit 2-2.
Tilanne on tasan, mutta Leeds United menettää otettaan,
ja Derby County piristyy.
Tilanne 2-2, suurin osa toista jaksoa pelaamatta.
Leedsillä kova pähkinä purtavana.
Löytyykö heiltä voimia nousta ja ottaa kokonaisjohto?
Tilanne on 2-2.
Leeds, Leeds lipsuu taas
No, nyt lähtee.
Miksei hän osu? Osuisi kunnolla!
- Se taisi olla siinä. - Miten sen voi tyriä?
En tajua, miten siitä ei muka osu.
Kokonaistilanne on yhä 2-2, Dallasilla iskupaikka.
Hän laukaisee, mutta maalivahti pelastaa hyvin.
Hernandez saa pallon. Hän vaatii käsivirhettä. Ei vihellystä.
Leeds United tuntee kärsineensä taas vääryyttä.
Taistellaan, Leeds. Taistellaan taas. Hyvä!
Derby pitää Leedsin puolustuskannalla, he tulevat rangaistusalueelle.
Mason Bennett hakee paikkaa,
syöttö lähtee, Liam Cooper estää häntä.
Hän kiistelee erotuomarin kanssa ja saa varoituksen.
Derby County saa tilaisuuden nousta johtoon ensi kertaa.
Rangaistuspotku tilanteessa 2-2.
Kiko Casilla on ainoa este Harry Wilsonin
ja Derbyn johtomaalille. Tilanne on nyt 2-3.
Kukaan ei tunnu uskovan sitä Ei ehkä edes Derby County.
Leeds murtuu omien faniensa edessä Elland Roadilla.
Peli on Derbylle 3-1, ja 3-2 kokonaismaaleissa.
Riittääkö Leedsin puhti kauden pelastamiseen?
Se tuntuu karkaavan käsistä.
Fanit yrittävät rohkaista väsynyttä joukkuetta.
Antaa palaa, Leeds! Antaa palaa! Hyvä, Leeds!
Nätti pallo Harrisonille, joka etenee.
Dallas ohittaa hänet. Dallas voisi olla hyvä syötön kohde.
Hän saa pallon Klichiltä. Dallas menee läpi, ja pyöräyttää pallon maaliin.
Hän ohitti maalivahti Roosin. Leeds United on taas pelissä.
Kokonaismaalit 3-3, peli on 3-2.
Stuart Dallas nousi ratkaisijaksi. Uusi sankari.
Elland Road on aivan sekaisin, heillä on taas toivoa.
Karsintojen finaali on taas ulottuvilla. Kokonaismaalit 3-3.
Kuka väitti että peli on pelattu?
Leeds näytti taipuneen, mutta he tulivat takaisin.
Kokonaismaalit 3-3.
Stuart Dallas hoiti homman, kun häntä tarvittiin.
Tehotonta peliä, mutta nyt Ayling pääsee läpi.
Hän saa laukaisupaikan.
Taas mahdollisuus Leedsille ottaa johto.
Berardia rikottiin, kun hän vie palloa keskikentällä.
Häntä häiritään. Berardi kampataan. Hän syöksyy palloon.
Kävi köpelösti.
Berardi voi saada suoraan punaista tai toisen keltaisen.
Hän ei tule enää pelaamaan näissä pudotuspeleissä.
Onko tämä se hetki,
kun Leeds Unitedin toiveet haihtuvat ilmaan?
Berardille näytettiin punaista.
Hän lähtee vihaisena, Elland Roadin kentältä.
Berardi potkaisee tunnelin suuta.
Leedsillä vain kymmenen miestä. Peliä jäljellä enää lyhyt tovi.
Lähdetään Leeds Unitedin matkaan
Osoitetaan pojille suosiota
Nouse laulamaan Leeds Unitedille
He ovat maan parhaat
Joka päivä me sanomme heille
Rakastamme Leedsiä
Leedsiä
Nyt Leeds Unitedin kohtalo varmistui.
Se jää Mestaruussarjaan.
...Rakastamme Leedsiä
Leedsiä
Yhdessä marssien
Me nähdään, kun voitatte
Me ollaan ylpeitä
Ja me huudetaan se
Rakastamme Leedsiä
Leedsiä
Olemme selvinneet kaikesta yhdessä
On koettu ylä-ja alamäkeä
Pysymme aina rinnallanne
Ainakin maailmanloppuun asti
Ja joka päivä me kaikki sanotaan
Rakastamme Leedsiä
Leedsiä
Ja joka paikkaan me tulemme mukaan
Rakastamme Leedsiä
Leedsiä
Yhdessä marssien
Me nähdään, kun voitatte
Me ollaan ylpeitä
Ja me huudetaan se
Rakastamme Leedsiä
Leedsiä
Me ollaan ylpeitä
Ja me huudetaan se
Rakastamme Leedsiä
Leedsiä
KAKSI VIIKKOA MYÖHEMMIN
LONTOO ENGLANTI
Minun kannaltani kausi sujui mainiosti...
Loppu oli huono.
Kärsin kuitenkin paljon viikonlopun jälkeen.
Tällä kertaa olin valmistautunut, vaikken tiedä miksi.
Viimeiset pari kuukautta olivat rankkoja.
Lopussa tarvitaan enemmän rakkautta.
46 peliä ottaa koville.
Mutta kahteen viime kuukauteen...
...tarvitaan enemmän rakkautta.
Nyt vaaditaan päätöksiä.
Riittävätkö Andrean intohimo ja varat
jatkaa yrityksiä saada Leeds United lentoon ensi kaudeksi?
Tuollainen häviö ottaa tietenkin koville.
Kipu ei katoa heti. Se särkee yhä.
Herää kysymys, mitä olisi voinut tehdä toisin.
En osaa sanoa.
Olosuhteet ja sattumat
olisivat voineet mennä toisin.
Vaikkapa Tyler Robertsin tolppa Sheffieldiä vastaan.
Voiton jälkeen ei puhuttaisi pelaajien henkisestä väsymyksestä.
On inhimillistä keksiä selityksiä ja löytää syitä.
Haluan muuttaa sen tässä seurassa.
En tahdo selityksiä.
Olen kuullut paljon huhuja, että myisin seuran.
Ei tule kuuloonkaan.
Minut tuntevat tietävät, kuinka tiukasti ajan tavoitteitani.
Siinä suhteessa olen kuin lapsi.
Haluan toteuttaa sen
ja saavuttaa tavoitteeni aina kaikessa, mitä teen.
Ymmärrän myös,
että on suurenmoinen tilaisuus johtaa tätä seuraa ja kehittää sitä.
Niinpä en pelkää ottaa seuraan muita kumppaneita,
jos siitä on apua.
Haluan siis olla tämän seuran vartija ja johtaja,
mutta en ahdasmielinen ja sulkea muut osakkaat pois.
Viimeisten 18 kuukauden aikana, olemme saaneet monia tiedusteluita
seuraan investoimisesta tai sen ostamisesta.
Vastasin kieltävästi ostotarjouksiin, koska en halua luopua seurasta.
Kuuntelin kuitenkin niitä, jotka halusivat osallistua
seuran kehittämiseen.
En halua poissulkea sitä,
että ehkäpä piankin minulla saattaa olla
muutama kumppani apuna seuran kehittämisessä.
Millainen tulevaisuus on tähdillä,
kuten Kalvin Phillips, Kemar Roofe ja Pontus Jansson,
joiden tämän kauden peliä on ihailtu
huippuseuroissa?
On myytävä pari pelaajaa. Viimeisinä kolmena vuotena
seuran tase on ollut vahvasti miinuksella.
Liiga voi rangaista meitä siitä viemällä meiltä pisteitä.
Jotta emme saa rangaistusta, meidän on siis myytävä pelaajia.
Periaatteessa meillä voisi olla yllin kyllin rahaa,
mutta taloudellisen reilun pelin säännöt eivät anna
investoida pelaajiin. En siis voi sijoittaa seuraan miljardia.
Meidän on noudatettava rajoituksia
ja vain koettaa koota kilpailukykyinen joukkue.
Niin teemmekin.
Jääkö Marcelo Bielsa toiseksi kaudeksi
yrittämään luotsata Leedsin Valioliigaan?
Marcelo on epäilemättä suuri valmentaja.
Hän loi hyvät suhteet faneihin ja kaupunkiin.
Hänestä tuli pian seuran ikoni.
Hän sai paljon hyvää aikaan.
Halusin hänet, koska tarvitsimme johtajaa,
joka muuttaisi seuran kulttuurin.
Hän teki sen vain vuodessa.
Hänenkin pitää silti muuttaa paria asiaa.
Hellittää vähän
ja vähentää stressiä.
Riippuu siis hänestä,
jääkö hän. Riippuu se meistäkin.
Meidän on keskusteltava ja ymmärrettävä hänen visionsa.
Olemme ansainneet toisen mahdollisuuden.
En voi jättää työtä kesken.
Marcelo on salaperäinen.
Useimpien valmentajien kanssa tiedän tarkoin,
mitä he aikovat.
Marcelo on keskittynyt tähän kauteen
eikä ole puhunut ensi vuodesta.
Ihailimme sitä, kuinka hän keskittyi työhönsä.
Kun kausi päättyi, Victor, Andrea ja minä puhuimme
ja pääsimme hyvään alkuun,
Hän alkoi miettiä, mikä meni väärin, ja kuinka sen voi korjata.
Luotan täysin Marcelon ideoihin ja metodeihin.
Hän on älykkäin tapaamani ihminen.
Ei vain jalkapallon parissa.
Keskustelu ei ollut helppo, koska puhuimme tiimin vahvistamisesta.
Piti keksiä, miten toimia taloudellisen reilun pelin puitteissa.
Hän halusi selkeän kuvan niistä työkaluista,
jotka hän saisi käyttöönsä.
Hän halusi selkeän suunnan Thorp Archin korjaustöihin.
Tunnepitoinen aihe.
Se oli kuin ensitapaaminen.
Uskon, että hän on oikea mies.
Hän sanoi: "Tiedän, mitä teimme väärin ja mitä pitää korjata."
Hei.
Marcelo, hyvää päivää. Hauska nähdä.
Olen ollut Leedsissä vuoden töissä.
Tänä vuonna sattui monta asiaa,
jotka tulivat mukavina yllätyksinä.
MARCELO BIELSA VALMENTAJA, LEEDS UNITED
Olen vastuussa urheilullisista tuloksista.
Niinpä keskityn siihen.
Se on tärkein päämääräni.
Minulla on ollut Victor Ortan ja puheenjohtajan tuki.
Sen ansiosta olemme voineet toteuttaa suunnitelmamme.
Arvostan sitä, että he pystyivät toteuttamaan lupauksensa.
Valitettavasti emme saavuttaneet tavoitettamme.
Se vie saavutuksiltamme painoarvoa.
Meidän pitää tietenkin saada joukkue nousemaan.
Se ei onnistunut.
Me kaikki kärsimme siitä.
Varsinkin minä, koska olin siitä vastuussa.
Sarjanousun epäonnistuminen kosketti minuun syvästi,
koska niin monen ihmisen työ
ja heidän rakkautensa seuraa kohtaan...
Tämä työvoima,
tämä inhimillinen vuorovesi, joka viettää koko vuoden seuran parissa,
ansaitsi toisenlaisen päätöksen.
Olen kiitollinen, että sain viettää tämän vuoden täällä.
Toivottavasti saan olla vielä toisenkin.
Olen ylpeä voidessani olla osa tätä organisaatiota.
Hyvä uutinen on,
että Marcelo on vielä ensi kauden seurassamme.
Fantastista.
Olemme iloissamme siitä.
- Okay. - Kiitos.
- Gracias. - Kiitos.
Tavoite on suora nousu.
Ei enää pudotuspelejä.
Kausi päättyi suruun ja murheeseen,
mutta Leeds United sai sielunsa takaisin.
Bielsa palautti toivon ja ylpeyden seuraan ja kaupunkiin.
Seuran omistajat, johto, pelaajat ja kannattajat
pitävät taas yhtä.
Nukkuva jättiläinen on herännyt
ja vallankumous alkanut.
Ensi kaudella, satavuotisjuhlavuonna,
Leeds United yrittää taas viedä seuran,
fanit
ja kaupungin...
BIELSA PYSYY
...Valioliigaan.